**Detské oddelenie s novorodeneckým úsekom, Ľubovnianskej nemocnice n.o. v Starej Ľubovni**

**pod vedením primárky MUDr. Jany Maďarovej**

**dostalo darom apnoe monitory**

 Nadácia Križovatka je mimovládna nezisková organizácia, ktorá vznikla v roku 2008 s cieľom pomáhať deťom ohrozeným „Syndrómom náhleho úmrtia dojčiat SIDS“. Nadácia sa snaží vybaviť monitormi **Baby**Sense všetky pôrodnícke oddelenia v nemocniciach a jednotky intenzívnej starostlivosti na celom území Slovenskej republiky.

Monitor dychu BabySense je historicky prvým výrobkom na svete tohto druhu. Po dobu 30 rokoch svojej existencie prešiel mnohými úpravami a je neustále modernizovaný tak aby spĺňal náročné klinické skúšky. Štátnym ústavom pre kontrolu liečiv je registrovaný ako zdravotnícka pomôcka.

 **Monitory dychu sú jedinou účinnou pomôckou pri prevencii SIDS.**

Nadácia Križovatka spolupracuje s novorodeneckým oddelením už od roku 2010 kedy prvýkrát darovala monitory dychu Babysense. Novorodenecké oddelenie a jeho kolektív je nezištne nápomocný pri realizovaní projektu vypožičania monitorov dychu aj na domáce použitie. Tento projekt nemocnica podporuje úspešne už niekoľko rokov, za čo jej patrí veľká vďaka.

V projekte „Mamička dýcham“ bolo novorodeneckému oddeleniu - Ľubovnianskej nemocnice n.o. v Starej Ľubovni darovaných do dnešného dňa celkovo 8 monitorov dychu.

 **Dňa 6.­­12. 2018 odovzdávame 10 monitov dychu BabySense 2 Pro v celkovej hodnote 990,- €, ktoré boli zakúpené pre potreby Norodeneckého oddelenia – Ľubovnianskej nemocnice n.o. v Starej Ľubovni zo sponzorského daru MIRAKL, a.s., ktorá na Slovensku zastrešuje lekárne Dr. Max.**

„Profesionálna starostlivosť o zdravie pacientov je základným piliérom každodennej práce a služby, ktorú denne poskytujeme širokej verejnosti. Zároveň je to jedna z našich základných hodnôt, na ktorej staviame a s akou pristupujeme k našej práci. Podpora projektu Nadácie Križovatka, ktorej cieľom je ochrana a bezpečnosť tých najzraniteľnejších osôb - detí a pomoc ich rodičom, je pre nás preto úplne samozrejmá a veľmi si spoluprácu vážime,“ hovorí Andrej Križan, komerčný riaditeľ Dr.Max.

Počas prvého roku života môže u dieťaťa nastať nepravidelné dýchanie alebo dokonca zástava dychu. V niektorých prípadoch zlyhanie dychu súvisí so „Syndrómom náhleho úmrtia dojčiat – SIDS.

Syndróm náhleho úmrtia dojčiat (SIDS = Sudden infant deathsyndrome) je diagnóza, ktorú lekári stanovia žiaľ až po smrti dieťaťa.

Spôsobuje náhlu smrť aj u úplne zdravých novorodencov zástavou dychu v spánku (tzv. smrť v kolíske) – a to bez akýchkoľvek predchádzajúcich príznakov.  Postihuje deti v dojčenskom veku (t.j. do 1 roku).

Príčina syndrómu nie je doposiaľ jasná, pravdepodobne sa jedná o poruchu riadenia dychovej činnosti, ktorá vzniká už v tehotenstve. Na vzniku sa podieľa viac rizikových faktorov.

Hlavným rizikovým faktorom je fajčenie matky, nižšia pôrodná hmotnosť (nedonosené deti, dvojčatá a pod). Akékoľvek sťaženie dýchania dojčiat sa môže prejaviť ako rizikový faktor – napr. prikrývky, vankúš alebo hračky cez tvár bábätka, prehriatie dieťaťa, prekážky v dýchacích cestách atď. Tiež každé oslabenie detského organizmu (infekčné choroby, horúčky, zvracanie) a najmä choroby dýchacích ciest zvyšujú riziko SIDS.

Pre Váš pokojný spánok Vám pomáha monitor pre kontrolu dychu Vášho dieťaťa Babysense 2 Pro, ktorý monitoruje dýchanie dieťaťa, a pokiaľ príde k jeho zlyhaniu, upozorní Vás nato zvukovým a svetelným signálom.

Prístroj Babysense nemôže predísť nepravidelnému dychu či zástave, ale účinne a spoľahlivo kontroluje dýchanie dieťaťa a varuje rodiča v prípade jeho ohrozenia.

Táňa Tomasch

riaditeľka NK